Ој девојко, морска трњинице
Ој девојко, морска трњинице,
Трне л’ твоје срце за моијем,
К’о што трне моје за твоијем?
Ако трне, да се састанемо,
Ил код твоје ил код моје мајке,
Ил у твоме ил у моме двору,
Ил у твојој ил у мојој башти,
Где но цвати ђемин и ружица,
Ђемин с’ ружом лијепо мирише,
Тешко оном ко за ким уздише,
Као душо, и ја за тобоме,
Где те гледам, а љубит не смијем!

Извор 
ПЕСМАРИЦА. 1. У Новом Саду: Епископска књигопечатња, 1866. стр. 40.

Љубавне песме